cyanic-selkie/wikianc huggingface dataset:
Vilho Tahvanainen
Vilho Johannes Tahvanainen (21. heinäkuuta 1913 Kelsimänsärkän kylä, Ilomantsi – 1. toukokuuta 1992 ) oli suomalainen kirjailija. Tahvanainen on julkaissut kaksi muistelmateosta nimeltä Erikoistehtävä Mannerheimin salaisena asiamiehenä 1932–1945 ja Miksi Suomi ei käyttänyt etsikkoaikaansa? – Oikaisu Suomen itsenäishistoriaan. Ensimmäisessä hän toimi oman kertomuksensa mukaan vuosina 1932–1945 marsalkka Mannerheimin ja samalla Suomen tasavallan presidenttien Svinhufvud ja Kallio erikoisasiamiehenä. Toisessa esitetään myös Suomen historian tapahtumia, joissa Tahvanainen kertoo olleensa osallisena toimiessaan Mannerheimin asiamiehenä.
Kunniamerkit
Tahvanaiselle myönnettiin ansioista talvisodassa 3. luokan vapaudenristi.
Piece of Mind
Piece of Mind on Iron Maidenin neljäs studioalbumi, joka julkaistiin 16. toukokuuta 1983. Albumi on ensimmäinen, jolla soittaa yhtyeen pitkäaikainen rumpali Nicko McBrain. Hän korvasi entisen rumpalin, Clive Burrin. Iron Maiden lähti World Piece Tour -kiertueelle jo hieman ennen albumin julkaisua.
Yhtyeen basisti ja keskeinen lauluntekijä Steve Harris on sanonut albumia yhtyeen parhaaksi Seventh Son of a Seventh Sonin ja The X Factorin ohella. Piece of Mindin tunnetuimpia kappaleita ovat konserttien vakiokappale ”The Trooper” ja singlejulkaisu ”Flight of Icarus”. Albumin kannessa esiintyy yhtyeen maskotti Eddie the Head lobotomian jälkitilassa pehmustetussa huoneessa ketjuihin kalehdittuna ja kallo halkaistuna.
Owain Gwynedd
Owain ap Gruffudd (n. 1100–1170) oli walesilaisen Gwyneddin ruhtinas vuosina 1137–1170. Owain tunnetaan nimellä Owain Gwenedd ilmeisesti siksi, että samaan aikaan Powysia hallitsi toinen Owain ap Gruffudd, joka puolestaan tunnetaan nimellä Owain Cyfeiliog.
Piece of Mind
Historia ja äänittäminen
Yhtye aloitti Piece of Mindin työstämisen vuoden 1983 alussa ja majoittui Guernseyn saarelle kirjoittamaan uutta materiaalia. Talvikaudeksi turisteista tyhjentynyt Le Chalet -hotelli toimi kuukauden ajan yhtyeen tukikohtana. Vähäisen käyttöasteen ansiosta hotellin ravintolasalista järjestyi Iron Maidenille harjoitustila. Tammikuussa yhtye siirtyi Bahamalle, Nassaun kaupungin Compass Point Studiosille nauhoituksiin, lähes yksinomaan verotussyistä. Iron Maiden ja sen managerit Rod Smallwood ja Andy Taylor varautuivat säästämään kaikissa mahdollisissa tuotantokustannuksissa. Ison-Britannian ulkopuolella nauhoitettu materiaali ja sen myyntituotot eivät kuuluneet 1980-luvun alussa Ison-Britannian verotuksen piiriin, joten yhtyeen valittavaksi jäi kaksi studiota: Antiguan Air Studios tai Bahaman Compass Point. Tuottaja Martin Birch vieraili molemmissa ja valitsi Bahaman. Yhtyeellä ei ollut kuitenkaan yhtään kappaletta valmiina sen saavuttua Nassaun studioon.
Owain Gwynedd
Owain oli Gwyneddin ruhtinaan Gruffudd ap Cynanin ja tämän vaimon Angharadin poika. Nuoruudessaan vuosina 1120–1130 hän yhdessä isoveljensä Cadwallon ap Gruffuddin kanssa laajensi ikääntyvän isänsä valtakuntaa. Cadwallon kuoli vuonna 1132 ja Owain peri vuonna 1137 valtaistuimen isänsä kuoltua.
Unkarin forintti
Unkarin forintti (magyar forint [ˈmɒɟɒr ˈforint]) on Unkarin virallinen rahayksikkö. Sen kansainvälinen tunnus on HUF. Forintti jakautuu 100 filleriin (fillér [ˈfilleːr]); tosin fillerit eivät nykyään ole käteiskäytössä.
Historia
Valuutan nimi tulee Firenzessä lyödyistä fiorino d’oro -kultarahoista, eli floriineista, joita Unkarissa kutsuttiin nimellä florentinus.
Itävalta-Unkarin aikana Unkarin valuutan nimi oli forintti, ja se jakaantui 100 kreutseriin (unk. krajczár [ˈkrɒjt͡saːr]). Kaksoismonarkian osista Unkari käytti forinttia, Itävalta guldenia. Ensimmäisen maailmansodan jälkeen itsenäistyneessä Unkarissa otettiin käyttöön Unkarin korona [ˈkoronɒ] eli Unkarin kruunu, jota seurasi vuonna 1927 Unkarin pengő [ˈpɛŋgøː]. Valuutta koki hyperinflaation, ja liikkeelle laskettiin jopa sadan triljoonan pengőn seteli.
Forintti otettiin uudelleen käyttöön vuonna 1946. Valuutta pysyi vakaana muutaman vuoden, minkä jälkeen se alkoi heiketä suunnitelmatalouden takia. Demokratiaan siirtymisen jälkeen inflaatio oli kolme vuotta 35 %, mutta markkinatalous vakautti sen.
Piece of Mind
Historia ja äänittäminen
Alun perin työnimellä Food For Thought tunnettu Piece of Mind äänitettiin tammikuussa 1983 ja se oli Iron Maidenin ensimmäinen Englannin ulkopuolella äänitetty albumi. Albumin kannen ideoivat Rod Smallwood ja Steve Harris. Derek Riggs lensi Bahamasaarille maalatakseen kannen yhtyeen ollessa vielä studiossa. Runsaan kuukauden äänityssessioiden jälkeen albumin miksaus alkoi maaliskuussa New Yorkissa Electric Lady -studiossa Martin Birchin johdolla.
Julkaisu
Albumi julkaistiin lopulta Isossa-Britanniassa 28. toukokuuta 1983 ja se nousi kolmanneksi. Piece of Mind myi paremmin kuin yksikään yhtyeen aikaisempi albumi, vaikka se ei noussut listaykköseksi. Yhdysvalloissa albumia myytiin miljoona kappaletta ja se nousi sijalle 14. Albumista tuli yhtyeen ensimmäinen platinalevy Yhdysvalloissa. Suomessa albumi sijoittui peräti toiseksi, Ruotsissa kuudenneksi, Saksassa kahdeksanneksi, Norjassa yhdeksänneksi, Itävallassa kymmenenneksi ja Espanjassa sijalle 64. Yhdysvalloissa albumi pääsi sijalle 70. Albumi sijoittui Suomessa ensimmäiseksi vuonna 2003 mid-price-hinnalla. Kappaleista ”Flight of Icarus” ja ”The Trooper” on tehty musiikkivideot.
Kappaleiden taustoja ja sanoitukset
Piece of Mindin kappaleiden sanoitukset ovat saaneet innoituksensa lähinnä kirjallisuudesta ja elokuvista. Albumin avausraidan ”Where Eagles Dare” on säveltänyt Steve Harris. Kappale perustuu Alistair MacLeanin samannimiseen (suom. Kotkat kuuntelevat) kirjaan ja elokuvaan, jossa näytteli Clint Eastwood. Kappale kertoo ajallisesti toisesta maailmansodasta. Okkultisti Aleister Crowleyn teoksia voi pitää pohjana Bruce Dickinsonin säveltämälle kappaleelle ”Revelations”. Adrian Smithin ja Dickinsonin säveltämä singlejulkaisu ”Flight of Icarus” perustuu antiikin kreikkalaiseen Ikaros-myyttiin. Basisti Steve Harris halusi kappaleeseen nopeamman tempon, mutta kappaleen kirjoittajat eivät suostuneet siihen. Smithin, Dickinsonin ja Harrisin säveltämä ”Die With Your Boots On” ”ottaa kantaa yksittäisen ihmisen kokemaan turvattomuudentunteeseen maailman melskeessä”.
Harrisin säveltämä ”The Trooper” kertoo Krimin sodasta. Murrayn ja Harrisin tekemässä ”Still Lifessä” ”lammen riivaama hahmo puhuu ikäänkuin rakastetulleen.” Still Lifen alussa on piiloviesti, jonka voi kuulla takaperin soitettuna. Harrisin säveltämä ”Quest for Fire” perustuu kanadanranskalaisen elokuvaohjaajan Jean-Jacques Annaudin elokuvaan Taistelu tulesta (1981). Smithin ja Dickinsonin säveltämä ”Sun and Steel” puolestaan kertoo vuonna 1654 kuolleesta japanilaisesta samuraista Miyamoto Musashista. Kappaleen on sanoittanut Dickinson ja säveltänyt Smith. Albumin viimeinen raita on Harrisin säveltämä ”To Tame a Land”, joka perustuu Frank Herbertin science fiction -romaaniin Dyyni.
Arvostelut, palkinnot ja kunnianosoitukset
Metal-Rules.com nimesi albumin seitsemänneksi parhaaksi heavy metal -albumiksi kautta aikojen. IGN nimesi Piece of Mindin 21. parhaaksi heavy metal -albumiksi. Albumilta julkaistiin vuonna 2008 kappaleet ”To Tame a Land” ja ”The Trooper” Kerrang!:in Maiden Heaven: A Tribute to Iron Maiden -tribuuttialbumille. Radio Rockin ”100 Parasta Rock -albumia” -listalla albumi sijoittui sijalle 18. Vuonna 2006 julkaistiin The Hand of Doom Orchestra Plays Iron Maiden’s Piece of Mind: The Orchestral Tribute. Albumilla The Hand of Doom Orchestra -orkesteri soittaa albumista sinfonisen version.
Singlet
Singlenä albumilta julkaistiin kappaleet ”Flight of Icarus” ja ”The Trooper”. ”Flight of Icarus” oli Iron Maidenin ensimmäinen Yhdysvalloissa julkaistu single. Kappale nousi Britanniassa sijalle 11. ja Yhdysvalloissa Rock Radion listoilla sijalle 12. Suomessa ”The Trooper” sijoittui viidenneksi.
Glumslöv
Glumslöv on taajama ja entinen kunta nykyisessä Landskronan kunnassa, Skånen läänissä, eteläisessä Ruotsissa. Glumslöv sijaitsee aivan Juutinrauman rannalla. Glumslövin taajamassa oli vuoden 2010 lopussa 1 994 asukasta.
Kerrotaan, että Glumslöv on saanut nimensä talonpojalta, jonka nimi oli joko Glum tai Glom, ja joka on mahdollisesti haudattu jonnekin alueelle. Skånen paikannimissä yleinen pääte -löv puolestaan tarkoittaa perintöä.
Glumslöv on 200 vuodessa muodostunut kahdesta maanviljelyskylästä, Övra Glumslövistä ja Nedra Glumslövistä, omakotitalolähiöksi Landskronan ja Helsingborgin kaupunkitaajamien välille. Glumslövin kirkon vanhimmat osat ovat vuodelta 1193, ja ne löydettiin 1700-luvulla yhdestä paikallisesta talosta.
Glumslövin vanhasta pitäjästä tehtiin oma maalaiskunta Ruotsin vuoden 1862 kuntauudistuksessa. Vuoden 1952 kuntauudistuksessa se liitettiin Härslövin maalaiskuntaan. Vuonna 1974 Härslövistä ja siihen liitetystä Glumslövistä tuli osa nykyistä Landskronan kuntaa. Glumslöv sijaitsee nykyisen Landskronan kunnan pohjoisosassa.
Pussauskoppiin
Pussauskoppiin on suomalaisartisti Linda Vinkin kappale hänen Dödöö ja meikkii-debyyttialbumiltaan. Sen julkaisi Suomen Musiikki albumin toisena singlenä 29. marraskuuta 2013. Kappaleen tuotannosta vastaa artistin ensimmäisen singlen "Vink Vinkin" tapaan Jimi Constantine. Kappaleelle on tehty myös musiikkivideo, joka julkaistiin YouTubessa singlen julkaisupäivänä. Kuten edeltänyt single, "Pussauskoppiin" ei ole päässyt lainkaan listoille.
Kappalelista
Digitaalinen lataus
Ringvassøya
Ringvassøya on Norjan Karlsøyn ja Tromssan kunnissa sijaitseva saari. Ringvassøya on Norjan pinta-alaltaan seitsemänneksi suurin saari. Saaren pinta-ala on 656 km². Saaren korkein kohta on Solltindan (1060 m). thumb|Sijainti
Väri-indeksi
Väri-indeksi on luku, joka ilmaisee tähtitieteessä tähden värin. Tähden väri-indeksin perusteella saadaan selville tähden likimääräinen pintalämpötila. Väri-indeksi saadaan mittaamalla tähden kirkkaus kahdella erivärisellä suotimella ja laskemalla saatujen kirkkauksien erotus. Tavallisin menetelmä on käyttää sinistä (B) ja kellanvihreää (V) suodinta, joista saatavaa väri-indeksiä kutsutaan B–V-indeksiksi. B–V-indeksi on negatiivinen (0...−0,5) sinertävillä erittäin kuumilla tähdillä ja positiivinen (0...+2,5) kellertävillä sekä punaisilla viileämmillä tähdillä. Erityisen kuumille tähdille voidaan myös käyttää ultraviolettisäteilylle herkkää suodinta (U) sinisen suotimen kanssa, jolloin tuloksena saadaan U–B- tai UBV-indeksi. Punaista (R) ja infrapunasuodinta (I) käyttämällä saadaan puolestaan R–I-indeksi, joka soveltuu viileille punertaville tähdille.
UBV- ja UBVRI-järjestelmä
Nykyinen laajalti käytetty tähtien värijärjestelmä UBV on kehittynyt vanhasta järjestelmästä, joka oli kaksikanavainen: Mpv (fotovisuaalinen) ja Mpg (fotografinen, valokuvauksellinen) aaltoalue. Näiden aallonpituudet ovat 540 ja 430 nanometriä. Fotovisuaalinen tarkoittaa valokuvauksellista menetelmää, jossa kirkkausmittaus on säädetty vastaamaan suunnilleen silmän näkemää aluetta valitsemalla sopiva suodin ja valokuvauslevy. Vanha väri-indeksi Mpg - Mpv oli CI tai C.I. Uudessa UBV-järjestelmässä V = Mpv ja B = Mpg + 0,11. Viisikanavaisessa UBVRI-järjestelmässä on pohjana alkuperäinen UBV-järjestelmä, johon on lisätty kanavat R ja I sekä myöhemmin pitkäaaltoiset infrapunakanavat J, H, K, L, ja M.
UBV-järjestelmän kanavat ovat
Jos tähden pintalämpötila Teff on tiedossa, karkea arvio väri-indeksille saadaan lasketuksi.
B-V = 7000 K/Teff - 0,56
UBV- ja UBVRI-järjestelmien lisäksi on kehitetty muitakin väri-indeksijärjestelmiä kuten Uvby-järjestelmä.
Uuno Turhapuro Suomen Tasavallan Herra Presidentti
thumb|180px|DVD-julkaisun kansikuva 2003. Uuno Turhapuro Suomen Tasavallan Herra Presidentti on vuonna 1992 valmistunut 16. Uuno Turhapuro -elokuva. Se oli vuoden 1992 katsotuin suomalainen elokuva. Elokuvateattereissa sen näki 283 118 katsojaa.
Elokuvan tuotantokustannukset olivat noin 4 800 000 markkaa. Suomen elokuvasäätiö antoi elokuvalle tukea 1 500 000 markkaa. Elokuvasta jäi tekijöille 9 000 markkaa voittoa.
Elokuvan alussa nähdään useita kohtauksia aiemmista Turhapuro-elokuvista Jörn Donnerin kommentoimana. Leikkausvaiheessa elokuvan loppu muutettiin poistamalla kohtaus, jossa Tuura onnistuu juoksuttamaan Uunoa omaksi edukseen.
Spede Pasanen järjesti keväällä 1992 elokuvatyttö-kilpailun, jonka voittaja Pia Nolvi sekä ”perintöprinsessat” Teija Kurhi, Kristiina Telenius ja Terhi Hiilinen (nyk. Alanya) esittivät elokuvassa presidentin sihteereitä.
Juoni
Uuno Turhapurosta on tullut Suomen presidentti. Uuno vaatii ministereitä käyttämään ilonaamareita ja nimittää uuteen hallitukseen isäukkonsa, Härski Hartikaisen, Sörsselsönin ja muut kotikylänsä henkilöt. Uutisissa kerrotaan, että Ruotsin kuningaspari matkustaa valtiovierailulle Norjaan, ja Uuno tajuaa, ettei Suomi ole kuningaskunta toisin kuin muut Pohjoismaat. Virheen voi korjata vain tekemällä Suomesta kuningaskunnan. Uuno pyytää Sörsselsöniä ruotsin kielen taitoisena soittamaan Ruotsin kuningasparille ja kutsumaan heidät Suomeen, jotta Uuno voi ottaa mallia kuninkaallisista. Uuno ehdottaa kuningas Kaarle Kustaalle vaimojen vaihtoa, ja kuninkaasta se on hyvä ajatus. Kansalaiset kannattavat Suomen muuttamista kuningaskunnaksi ja teiden ja ostoskeskusten nimiä muutetaan Uunon mukaan, ja hän saa näköispatsaan. Juuri, kun Suomesta on tulossa kuningaskunta, Uunon lääkäri ilmoittaa, että tämän tulee jättää virkansa vähäksi aikaa. Uuno pyytää entistä presidenttiä Mauno Koivistoa ottamaan presidentin viran, koska kuninkaan kiireinen elämä ei sittenkään sovi hänelle.
Arvioita
Aikalaisarvosteluissa elokuvaa pidettiin muihin Turhapuro-filmeihin verrattuna keskinkertaisena. Myöhemmässä arviossa todetaan, että ohjauksessa keskitytään Uunon laiskuuden sijasta yhteiskunnallisten teemojen ympärille, eikä sketsejä selitetä liiaksi. Video-oppaassa vuodelta 1994 Olavi Similä sanoo elokuvan olevan kaikilta osatekijöiltään tavallisen surkeata Uuno-tasoa ja antaa sille yhden tähden viidestä, mikä vastaa sanallista arviota ”huono”.
21 tapaa pilata avioliitto
21 tapaa pilata avioliitto on vuonna 2013 ensi-iltansa saanut suomalainen romanttinen komediaelokuva, jonka on käsikirjoittanut ja ohjannut Johanna Vuoksenmaa. Elokuvan on tuottanut Riina Hyytiä ja Dionysos Films. Sen pääosissa ovat Armi Toivanen, Essi Hellén, Riku Nieminen, Aku Hirviniemi, Pamela Tola, Hannele Lauri ja Vesa Vierikko.
21 tapaa pilata avioliitto sai ensi-iltansa 8. helmikuuta 2013. Se oli vuoden 2013 katsotuin kotimainen elokuva yli 400 000 katsojalla. Se on myös kaikkien aikojen katsotuin suomalainen naisohjaajan elokuva.
Juoni
Elokuvan päähenkilö on Armi Toivasen esittämä Sanna Manner, joka valmistelee väitöskirjaansa ”X tapaa pilata avioliitto”. Hänen hypoteesinsa mukaan pitkä avioliitto on nykyihmiselle luonnoton olotila. Tutkimuksessaan hän haastattelee pariskuntia näiden hääpäivinä. Sanna itse on sinkku ja jakaa omat ihmissuhteensa selkeästi ystävyys- ja seksisuhteisiin.
Sannalla on oikeuslääkärinä työskentelevä ystävä Aino (Essi Hellén), jonka päämääränä on miehen löytäminen ja lapsen saaminen. Elokuvan kuluessa Aino ihastuu Sannan tutkimusassistenttiin Jouniin (Aku Hirviniemi), joka kuitenkin on naimisissa Ellin (Pamela Tola) kanssa. Sanna tapaa elokuvassa Aleksin (Riku Nieminen) ja hänen omat toimintatapansa ihmissuhteissa joutuvat arvioitavaksi.
Massimo Luongo
Massimo Corey Luongo (s. 25. syyskuuta 1992 Sydney) on australialainen jalkapalloilija, joka edustaa Englannin mestaruussarjassa pelaavaa Sheffield Wednesdayta. Pelipaikaltaan molempijalkainen Luongo on puolustava keskikenttäpelaaja. Hän kuuluu Australian jalkapallomaajoukkueeseen.
Seurajoukkueura
Luongo siirtyi vuonna 2011 kotimaastaan Englannin valioliigassa pelaavan Tottenham Hotspurin juniorijoukkueeseen. Hän ei kuitenkaan pelannut yhdessäkään valioliigaottelussa ja oli vuonna 2012 lainalla Englannin mestaruussarjan Ipswich Townissa ja vuonna 2013 kahdesti Englannin ykkösliigan Swindon Townissa. Syyskuussa 2013 Luongo siirtyi pysyvällä sopimuksella Swindoniin. Luongo pelasi Swindonissa kausien 2013–2014 ja 2015–2015 aikana 78 ottelua tehden 12 maalia. Jälkimmäisellä kaudella Luongo valittiin Ykkösliigan tähdistöön.
Heinäkuussa 2015 Luongo siirtyi Englannin mestaruussarjaan pudonneeseen Queens Park Rangers FC:hen. Hän pelasi seurassa neljä vuotta ja siirtyi vuonna 2019 Sheffield Wednesdayhin.
Maajoukkueura
Luongo debytoi Australian jalkapallomaajoukkueen paidassa syyskuussa 2014 ystävyysottelussa Belgiaa vastaan. Avausmaalinsa hän teki viidennessä maaottelussaan, Aasian-mestaruuskilpailuiden avausottelussa Kuwaitin verkkoon. Hän osui turnauksessa myös finaalissa Etelä-Koreaa vastaan. Australia voitti mestaruuden ja Luongo valittiin turnauksen pelaajaksi.
Muuta
Lokakuussa 2015 Luongo nimettiin 50 pelaajan joukkoon, joka tavoittelee maailman parhaan pelaajan palkintoa Ballon d'Oria. Luongon isällä on italialaisia ja äidillä indonesialaisia sukujuuria.
Saavutukset
Australia
Henkilökohtainen
Hopeakromaatti
Hopeakromaatti (Ag2CrO4) on hopea- ja kromaatti-ionien muodostama ioniyhdiste. Ulkomuodoltaan hopeakromaatti on ruskehtavan punaista jauhemaista ainetta.
Ominaisuudet
Hopeakromaatti on huonosti veteen liukenevaa. Hopeakromaattia valmistetaan lisäämällä hopeanitraattiliuokseen jotain kromaattisuolaa, kuten kaliumkromaattia. Tällöin niukkaliukoinen hopeakromaatti saostuu.
Hopeakromaatti liukenee tiosulfaattiliuoksiin, koska hopeaionit muodostavat näiden yhdisteiden kanssa kompleksin.
Laboratoriokäyttö
Hopeakromaatti ilmaisee muodostumisellaan Mohrin titrauksen loppupisteen. Mohrin titrauksessa tutkitaan näytteestä kloridi-ioneja. Tutkittavaan liuokseen lisätään indikaattoriksi kaliumkromaattia ja titrausliuoksena käytetään hopeanitraattia. Titrauksessa muodostuu aluksi hyvin niukkaliukoisen hopeakloridin saostuma, joka on väriltään valkoinen. Kaikkien kloridi-ionien saostuttua akaa saostua hopeakromaattia, jonka punaisen värin esiin tuleminen ilmaisee titrauksen loppupisteen. .
Muu käyttö
Hopeakromaattia käytetään maalaustaiteessa väriaineena. Hopeakromaattia käytetään tuottamaan punavioletteja ja okran sävyjä. .
Orgaanisen kemian synteesissä hopeakromaattia käytetään katalyyttinä muodostettaessa alkoholeista aldoleita.
Hopeakromaattia käytetään litium-hopeakromaatti-paristoissa, joissa elektrolyyttiliuoksena käytetään litiumheksafluoriarsenaattia metyyliformiaattiliuoksena tai litiumperkloraatin propyleenikarbonaattiliuosta. Litium-hopeakromaattiparistossa litium hapettuu litiumkromaatiksi ja hopeaionit pelkistyvät. Reaktion tuottama lähdejännite on 2,7V ja kokonaisreaktio on:
Pylväskromatografia
thumb|100px|Pylväskromatografi Pylväskromatografi on kemiallinen laite, joka koostuu hanallisesta lasiputkesta, jonka sisällä on kantajafaasi. Analysoitava aine valutetaan vähitellen lasiputken yläpäähän. Tämän jälkeen ajoliuosta lisätään vähitellen putken yläpäähän. Näin seoksen erilaiset komponentit saadaan erotettua toisistaan, koska ne kulkeutuvat stationäärifaasin läpi eri nopeuksilla johtuen erilaisista vuorovaikutuksista stationäärifaasin kanssa.
Paattionlehdon hautausmaa
thumb|250px|Hautausmaan siunauskappeli kesällä 2009 Paattionlehdon hautausmaa eli Kemin pohjoinen hautausmaa on Kemin seurakunnan hautausmaa. Hautausmaa sijaitsee Paattion kaupunginosassa noin kolme kilometriä pohjoiseen Kemin keskustasta. Hautausmaa on syrjäyttänyt vanhan Peurasaaren hautausmaan Kemin seurakunnan päähautausmaana.
Vanhan hautausmaan käytyä ahtaaksi seurakunta hankki maa-alueen uutta hautausmaata varten vuonna 1939. Diplomi-insinööri Väinö Pekkalan tekemä hautausmaan käyttösuunnitelma hyväksyttiin Kemin kirkkovaltuustossa kevättalvella 1944. Piispa Väinö Malmivaara vihki hautausmaan käyttöön 14. lokakuuta 1945. Hautausmaata kutsuttiin aluksi "Karihaaran hautausmaaksi", mutta jo 1940–luvulla nimeksi vakiintui "Pohjoinen hautausmaa". Nykyinen nimi otettiin käyttöön 1993.
Siunauskappelin suunnittelusta järjestettiin kutsukilpailu kolmen arkkitehtitoimiston kesken vuonna 1958. Kilpailun voitti arkkitehti Osmo Sipari, jota avustivat arkkitehtiylioppilas Erkki Kairamo ja diplomi-insinööri Eino Puranen, ehdotuksellaan "Rauhan maa". Rakennustyöt alkoivat keväällä 1959 ja kappelin vihki käyttöön piispa Olavi Heliövaara 11. syyskuuta 1960. Tiili- ja betonirunkoinen valkeaksi rapattu kappeli edustaa modernistista arkkitehtuuria. Kappelisaliin mahtuu 250 henkilöä. Alttaritaulu on taidemaalari Erkki Koposen alun perin Kemin kirkkoon maalaama. 1953 valmistunut taulu siirrettiin kappeliin vuonna 1987. Kappelin 14-äänikertaiset urut ovat Kangasalan urkutehtaan vuonna 1961 valmistamat. Paattionlehdon kappeli on peruskorjattu 1993.
Carlos Garnett
thumb|Carlos Garnett konsertissa Panamassa vuonna 2011. Carlos Garnett (s. 1. joulukuuta 1938 Red Tank, Panama, Yhdysvallat ) on panamalainen saksofonisti.
Muutettuaan New Yorkiin vuonna 1962 hän soitti Leo Pricen johtamassa rockyhtyeessä saavuttamatta suurta menestystä. Hän oli perustajajäsenenä Brooklyn Afro Jazz Inc. -jazzyhtyeessä. Näihin aikoihin aiemmin korvakuulolta soittanut Garnett alkoi opiskella musiikin teoriaa. Vuonna 1968 jazztrumpetisti Freddie Hubbard palkkasi Garnettin yhtyeeseensä, ja Hubbardin kautta Garnett sai yhteyksiä New Yorkin muusikkopiireihin. Hän teki ensilevytyksensä vuonna 1969 Hubbardin albumilla A Soul Experiment, joka sisälsi kaksi hänen säveltämäänsä kappaletta.
Garnett soitti 1960- ja 1970-lukujen vaihteessa myös useissa muissa merkittävissä jazzkokoonpanoissa, muun muassa Art Blakeyn, Charles Mingusin ja Miles Davisin yhtyeissä, ja johti myös omaa kokoonpanoaan nimeltä Universal Black Force. Hän nauhoitti omalla yhtyeellään vuosina 1974–1977 viisi albumia. Vuonna 1982 masennuksesta ja huumeongelmasta kärsinyt Garnett sai uskonnollisen hertyksen ja lopetti soittamisen pitkäksi aikaa. Hän alkoi esiintyä uudestaan vuonna 1991.
Garnettin uusi yhtye on julkaissut albumit Fuego en mi alma (1996), Under Nubian Skies (1999) ja Moon Shadow (2001). Garnett muutti vuonna 2000 takaisin Panamaan, missä hän esiintyy yhä aktiivisesti.
Tupakat
Tupakat (Nicotiana) on koisokasveihin kuuluva kasvisuku. Monet tupakat sisältävät nikotiini-nimistä alkaloidia, minkä vuoksi virginiantupakkaa (Nicotiana tabacum) sekä palturitupakkaa (Nicotiana rustica) viljellään päihdekasveina. Koristekasvina viljellään etenkin koristetupakkaa (Nicotiana Sanderae-ryhmä) ja narsissitupakkaa (Nicotiana sylvestris), mutta myös konsulintupakkaa (Nicotiana langsdorffii). Kaiken kaikkiaan on olemassa 67 erilaista tupakkalajia.
Simple Minds
Simple Minds on skotlantilainen rockyhtye, joka perustettiin vuonna 1977 Glasgow:ssa. Sen jäseniä ovat Charles Burchill (kitara), Derek Forbes (bassokitara), Mey Gaynor (rummut), Jim Kerr (laulu), Micheal Macneil (syntetisaattori).
Yhtye on yksi suosituimmista yhtyeistä Britanniassa. Heidän tunnetuin kappaleensa on "Don't You (Forget About Me)" elokuvasta The Breakfast Club. He saavuttivat albumeillaan kuusi ykköspaikkaa brittien listoilla.
Historia
Vuonna 1977 Jimm Kerr kysyi isältään 100 punnan lainaa perustaakseen yhtyeen. Työläisperheen pojan isä ajatteli pojan olevan hullu.
Yhtyeen sai alkunsa vuonna 1978 eräässä Glasgow'n baarissa, kun Jim Kerr ja Bill Sloan äänittivät C60-kasetille kappaleen ”Life In A Day”. Pari vuotta myöhemmin (1980) he tekivät kappaleen ”I Travel”.
Suosion huipulla
Vuonna 1984 ”The Breakfast Club” elokuvan ja aloituskappaleen ”Don't You (Forget About Me)” myötä yhtye nousi kärkeen Yhdysvaltojen listalla viikon ajaksi.
Ensimmäisen stadionkeikan yhtye teki Philadelphiassa Live Aid -konsertissa vuonna 1985. Se oli alku monelle stadionit täyttäville keikoille. Vuonna 1990 Wembleyn Stadionilla he lauloivat kappaleen "Mandela Day" joka oli hyvin suosittu, ja Stadion oli täynnä. Jopa fanit tulivat laulamaan lavalle kyseistä kappaletta.
Neopets: The Darkest Faerie
Neopets: The Darkest Faerie on Neopetsin virtuaalilemmikkisivuston maailmaan perustuva ja alun perin vuonna 2005 PlayStation 2:lle vain Pohjois-Amerikassa julkaisema videopeli.
Taikuus
Pelissä ainoastaan Roberta osaa taikoa, mutta molemmat pelattavat hahmot voivat käyttää mote-nimisiä taianomaisia otuksia, joiden avulla erilaisia seurauksia kuten vihollisten myrkyttäminen ja valosäteiden luominen ovat mahdollisia. Taikuuden elementtiä on seitsemän eri tyyppiä: tuli, vesi, ilma, maa, valo, pimeys ja "nova".
Peliympäristö
Neopets: The Darkest Faerie:n tapahtumat sijoittuvat Neopian maailmassa, jota asuttavat erilaisia Neopets-lajien antropomorfisia versioita. Seikkailu perustuu Neopetsin sivuston perustajan Adam Powellin kirjoittamaansa tarinaan.
Tarina
Kauan sitten synkkä keiju yritti ottaa valtakunnan haltuunsa ja rangaistukseksi hänet vangittiin Maraquanmeren pohjaan. Hänen nimensä poistettiin historiasta ja hänet muistetaan vain "synkimpänä keijuna". Tuhannen vuoden kuluttua loitsu murtuu ja keiju pääsee pintaan yrittämään taas hallita Neopiaa ja kostamaan keijukuningattarelle Fyoralle, joka vangitsi hänet tuhat vuotta sitten.
Torin kotikaupungin ja leijuvan keijulinnan noitumisen jälkeen Roberta-niminen Acara ja edellä mainittu Tor-niminen Lupe lyöttäytyvät yhteen ja matkustavat yhdessä Brightvalen kuningaskuntaan varoittamaan kuningasta synkimmästä keijusta. Pian selviää, että kauan sitten keiju vangittiin Fyoran syvällä Meridellin kaupungin alla olevan taikasauvan avulla. Torin ja Robertan on nyt vapautettava naapurimaat loitsuista, soluttauduttava Meridellin linnaan päästäkseen maan alle, noudettava Fyoran muinainen taikasauva ja loppujen lopuksi vangittava synkin keiju ikuisesti.
Hahmot
Kuusitoista-vuotias maatilan poika, keltainen sutta muistuttava lupe-olento. Tor unelmoi Meridellin ritariksi ryhtymistä. Eräänä päivänä, kun Tor on kaupungissa asioilla isänsä puolesta, hän pelastaa kerjäläisen varkaiden joukosta ja saa palkinnoksi salaperäisen amuletin. Monen seikkailun jälkeen Tor ryhtyy vihdoinkin ritariksi ja lähtee Illusenin Ahoon (Illusen’s Glade) suorittamaan tehtävän. Siellä maakeiju Illusen varoittaa Toria pahasta läsnäolosta. Torin palattuaan Meridelliin hän näkee taivaalla tummavioletteja pilviä ja huomaa, että Meridellin kuningaskunta on synkimmän keijun hallussaan.
Jossain vaiheessa keiju oli yksi Altadorin Kahdestatoista Sankarista, mutta hän petti tovereitaan ja vangitsi kaupungin irralliseen olemassaolon tasoon. Taistelussa Kuningatar Fyoraa vastaan taikasauvaa ja erästä muinaista artefaktia käytettiin muuttamaan synkimmän keijun kiveksi, ja hänet vangittiin Maraquanmeren pohjaan. Ajan myötä taikasauva heikentyi ja loitsu murtui, ja synkin keiju pääsi vapaaksi tuhoamaan kaksi kuningaskuntaa kertaheitolla.
Keijujen kuningatar ja Keijumaan hallitsija, Fyora on kaunis, viisas ja puhdassydäminen. Tuhat vuotta sitten hän vangitsi synkimmän keijun Maraquanmeren pohjaan taikasauvansa ja Jerdanan taikapallon avulla. Roberta ja hänen neuvonantaja Seradar tulee hänen luokse varoittamaan Meridellin taivaalla olevista tummista pilvistä, mutta yllättäen synkin keiju ilmestyy ja sieppaa kuningattaren.
Karatšai-Tšerkessia
Karatšai-Tšerkessia on Venäjän federaatioon kuuluva tasavalta Itä-Euroopassa Kaukasiassa Kaukasusvuorten pohjoispuolella. Se rajoittuu luoteessa Krasnodarin aluepiiriin, koillisessa Stavropolin aluepiiriin, idässä Kabardi-Balkariaan ja etelässä Georgiaan sekä Georgiasta itsenäiseksi julistautuneeseen Abhasiaan.
Neopets: The Darkest Faerie
Hahmot
Altador on Altadorin kuningaskunnan perustaman Kahdentoista Sankarin johtaja. Altador esiintyy monta kertaa pelin aikana salaperäisenä ritarina ja paljastaa Torille ja Robertalle todellisen henkilöllisyytensä vasta silloin, kun he päättyvät hänen kadonneeseen kuningaskuntaan. Kun Tor ja Roberta vapauttaa kuningaskunnan synkimmän keijun vallasta, Altador antaa Torille miekkansa luottaen, että tämä voittaa synkimmän keijun vielä.
Karatšai-Tšerkessia
Historia
Karatšai-Tšerkessian alue on ollut asutettuna esihistorialliselta ajalta lähtien. Alue kuului 800- ja 900-luvuilla Alanian valtioon ja tuona aikana alueelle muodostui adygei-tšerkessiläinen "kantakansa". Karatšait puolestaan muodostuivat eri kaukasialaisten kansojen sekoittuessa pohjoisesta 1200–1300-luvuilla tulleisiin turkkilais-tataarilaisiin bolgaareihin ja tataareihin.
Neopets: The Darkest Faerie
Hahmot
Yksi Altadorin Kahdestatoista Sankarista, joka sai muut päästämään synkimmän keijun joukkoonsa tuhat vuotta sitten. Jerdanan määräyksestä hän esittää Torille kerjäläistä kokeilemaan tämän sydäntä. Tyytyväisenä Kelland antaa Torille salaperäisen amuletin.
Johannes Vatjus
Johannes Vatjus (s. 1980 ) kruunattiin tangokuninkaaksi Seinäjoen tangomarkkinoilla 2019. Vuonna 2020 hän hakeutui Kansallisoopperan koelauluihin ja tätä nykyä hän työskenteli kauden 2020/2021 Kansallisoopperan lauluosastolla harjoittelijana. Harjoittelijana hän työskenteli Kansallisoopperan oopperalaulajien ja kansainvälisten vierailijoiden rinnalla ja opiskeli samalla oopperalaulajan ammattia. Vatjus on äänialaltaan tenori. Hän asuu Haapavedellä.
Neopets: The Darkest Faerie
Hahmot
Yksi Altadorin Kahdestatoista Sankarista. Hän on Meridellin johtavia ritareita ja kouluttaa Torin taistelemaan.
Karatšai-Tšerkessia
Historia
Alue kuului sittemmin Tšerkessian valtioon, joka käsitti laajan alueen Länsi-Kaukasukselta ja aina Asovanmereltä Georgian Mustanmeren rannikolle asti. Valtion pääkaupunkina oli Mustanmeren rannikkokaupunki Sotši. Tšerkessia oli vuosisatojen ajan Kabardian prinssien poliittisen vaikutuksen alainen ja maksoi muun muassa veroja Kabardiaan. Karatšaita ja tšerkessejä alettiin käännyttää kristinuskosta islamiin 1600- ja 1700-luvuilla Osmaanien valtakunnan taholta.
Johannes Vatjus
Kaudella 2021–2022 hän työskenteli kiinnitettynä Kansallisoopperan lauluosastolla. Keväästä 2022 hän jatkoi työskentelyä freelancer laulajana.
Neopets: The Darkest Faerie
Hahmot
Yksi Altadorin Kahdestatoista Sankarista. Esiintyy siivoojana. Kun synkin keiju ottaa Meridellin linnan hallintaansa, hän toimittaa Torille poistumistien.
Johannes Vatjus
Roolit Suomen kansallisoopperassa:
Karatšai-Tšerkessia
Historia
Venäjän keisarikunta ryhtyi valloittamaan aluetta 1800-luvun alkupuolella, mutta vasta 1858 Venäjä sai valloitettua Tšerkessian. Tämän jälkeen seurasi Tšerkessian tuhoaminen, jonka seurauksena peräti 90 prosenttia tšerkessikansasta joko tapettiin tai ajettiin pois kotimaastaan. Suurin osa, yli 400 000 henkeä, vaelsi 1858–1864 Turkin alueelle, jossa heidät asutettiin eri puolille valtakuntaa. Loput kymmenen prosenttia onnistuivat säilymään lähinnä Kaukasian vuoristoalueilla.
Neuvostoliiton perustamisen jälkeen alueelle muodostettiin ensin Karatšaiden autonominen alue vuonna 1920, joka ei kuitenkaan ollut pitkäikäinen sillä jo 12. tammikuuta 1922 alueelle muodostettiin Karatšai-Tšerkessian autonominen alue. Tämäkään hallintoyksikkö ei ollut pitkäikäinen, sillä se jaettiin 26. maaliskuuta 1926 Karatšaiden autonomiseksi alueeksi (9 900 km² ja 103 000 asukasta vuonna 1934) ja Tšerkessien kansalliseksi piirikunnaksi (3 316 km² ja 79 800 asukasta vuonna 1934). Karatšaiden alueen pääkaupunki oli Mikoian-Hakhar ja Tšerkessien Sulimov.
Toisessa maailmansodassa saksalaiset miehittivät sekä Karatšaiden että Tšerkessien alueet loppukesällä 1942. Neuvostoliitto kuitenkin valloitti alueet takaisin seuraavana vuonna ja syytti karatšaita yhteistoiminnasta saksalaisten kanssa, minkä vuoksi 1943 koko karatšai-kansa karkotettiin Keski-Aasiaan ja Karatšaiden autonominen alue lakkautettiin. Karkotuksen jälkeen alueelle asutettiin venäläisiä. Karatšait saivat palata kotimaahansa 1957 ja saman vuoden tammikuussa perustettiin Karatšai-Tšerkessian autonominen alue, joka kuului Stavropolin aluepiiriin.
Neopets: The Darkest Faerie
Hahmot
Yksi Altadorin Kahdestatoista Sankarista. Esiintyy monta kertaa pelin aikana kiertelevänä kauppiaana.
Never Say Die (täsmennyssivu)
Never Say Die voi tarkoittaa:
Neopets: The Darkest Faerie
Hahmot
Kolme synkkää keijua, jotka palvelevat synkintä keijua. Fyoran taikasauvan avulla Tor ja Roberta voittavat heidät.
Karatšai-Tšerkessia
Historia
Neuvostoliitossa 1980-luvun lopulla alkanut kansallinen liikehdintä johti siihen että Karatšai-Tšerkessian autonominen alue julistautui Karatšai-Tšerkessian neuvostotasavallaksi 3. heinäkuuta 1991 (suveneerisuusjulistus). Joulukuussa 1992 maan nimi muutettiin Karatšai-Tšerkessian tasavallaksi. Tasavalta päätti allekirjoittaa Venäjän federaation perustuslain ja jäi näin Venäjän yhteyteen.
Neopets: The Darkest Faerie
Hahmot
Illusenin Ahon emäntä. Tor ja Roberta palauttavat hänelle taikakalun sen jälkeen, kun se varastettiin, ja Illusen antaa heille palkinnoksi keijumaapallon, jonka avulla voi ohittaa Meridelliin pääsyn kieltävän esteen.
Karatšai-Tšerkessia
Maantiede
thumb|left|210px|Karatšai-Tšerkessian kaakkoisraja kulkee Euroopan korkeimman vuoren, [[Kabardi-Balkaria|Kabardi-Balkarian rajalla sijaitsevan kaksihuippuisen Elbrusin länsiosan kautta.]] thumb|left|210px|Näkymä [[Teberdan luonnonpuistosta Karatšai-Tšerkessian eteläosissa.]]
Karatšai-Tšerkessia sijaitsee Kaukasusvuorten pohjoisrinteillä. Maan pinta-alasta on vuoristoa kaikkiaan noin 80 prosenttia. Vuoret hallitsevat tasavallan eteläosaa. Tasavallan kaakkoisrajalla nousevan Euroopan korkeimman vuoren Elbrusin (5 642 m) huippu jää naapuritasavallan Kabardi-Balkarian puolelle. Muita korkeita vuoria Karatšai-Tšerkessiassa ovat Dombai-Ulgen (4 046 m), Gvandra (3 983 m), Gora Kurša (3 870 m) ja Gora Pšiš (3 790 m). Kaukasusvuoret luovat eteläosiin komean maiseman, jossa syvät rotkot ja metsäiset rinteet muuttuvat ylöspäin mentäessä niityiksi ja lopulta paljaiksi kallioiksi, jäätiköiksi ja lumeksi. Pohjoiseen päin mentäessä vuoret vähenevät, ja siellä on kukkuloita. Maan pohjoisosa on mustan mullan tasankoa, jossa kasvaa arokasvillisuutta.
Vuoristojen jäätiköiltä saavat alkunsa Kuban ja sen latvahaarat Teberda, Bol’šoi, Zenentšuk, Malyi Zelentšuk, Urup ja Suuri Laba. Kaikkiaan maan alueella virtaa 172 jokea, joiden lisäksi on noin 130 järveä.
Tammikuun keskilämpötila on maan pohjoisosassa –5 °C ja eteläosan vuoristossa alle –10 °C. Heinäkuun keskilämpötila puolestaan on pohjoisosassa +21 °C ja vuoristossa +8 °C.
Tasavallan tärkeimpiin luonnonsuojelualueisiin kuuluvat kaksiosainen Teberdan luonnonpuisto (850,64 km²) ja sen koillisrajalta alkava Dautskin suojelualue (749,00 km²) sekä itäisin osa pääosin Krasnodarin aluepiirissä sijaitsevaa Kaukasian luonnonpuistoa (2 803,35 km²).
Talous
Karatšai-Tšerkessian osuus oli Venäjän tilastokeskus Rosstatin mukaan vuonna 2010 koko Venäjän federaation BKT:stä yhteensä 43,32 miljardia ruplaa eli 0,12 prosenttia. Se on jokaista tasavallan 477 859 asukasta (2010 tilanne) kohti 90 660 ruplaa eli noin 2 221 euroa. Se on vain 35 prosenttia Venäjän keskiarvotasosta mutta lähellä Pohjois-Kaukasian federaatiopiirin keskiarvoa.
Karatšai-Tšerkessian tärkeimmät elinkeinot ovat maatalous, kaivos-, petrokemian-, kemian- ja metalliteollisuus. Lisäksi on myös koneenrakennusta, sähkötekniikkaa, sekä huonekalu- ja puunjalostusteollisuutta. Vuoriteollisuus tuottaa kivihiiltä, kuparia, sinkkiä ja lyijyä. Maatalouden tärkeimmät alat ovat karjanhoito sekä vehnän, maissin, auringonkukan, sokerijuurikkaan ja vihannesten viljely. Osa maatalousalueista on kastelun varassa. Vuoristossa on matkailukeskuksia ja parantoloita.
Tasavalta pyrkii kehittämään matkailuelinkeinoa, etenkin talviurheilua.
Väestö
Karatšai-Tšerkessiassa oli vuoden 2010 väestönlaskennan mukaan 477 859 asukasta. Väestöstä enemmistö eli 56,6 prosenttia asui yhä maaseudulla ja 43,4 prosenttia oli kaupunkilaisia. Suurin osa väestöstä asuu maan pohjoisosan tasangolla ja sen pohjoispuolella kumpuilevalla ylängöllä. Suurin kaupunki on pääkaupunki Tšerkessk (129 069 as.), jossa asuu 27 prosenttia koko maan väestöstä. Muita suuria kaupunkeja ovat Ust-Džekuta (30 566 as.), Karatšajevsk (21 483 as.) ja Teberda (Теберда, 9 058 as.). Suurimmat kylät ovat Zelentšukskaja (Зеленчукская, 19 449 as.), Utškeken (Учкекен, 16 512 as. kylän maalaiskunnassa) ja Pregradnaja (Преградная, 7 466 as).
Etniset ryhmät
Kabardi-Balkarian nimikkokansallisuuksia, karatšaita ja tšerkessejä, oli vuoden 2002 väestönlaskennassa yhteensä 49,8 prosenttia maan väestöstä. Vuonna 2010 heillä oli jo 52,5 prosentin enemmistö tasavallan asukkaista.
Karatšait ovat turkkilais-tataarilainen kansa ja ovat läheistä sukua (joidenkin mukaan sama kansa) naapuritasavallan Kabardi-Balkarian balkaareille.
Tšerkessit puolestaan ovat kaukasialaisten kansojen abhaasilais-adygeläiseen ryhmään kuuluva kansa, ja ovat läheistä sukua naapuritasavallan Kabardi-Balkarian kabardeille. Sanalla tšerkessi on aikaisemmin tarkoitettu yleisesti kaikkia Kaukasian asukkaita ja Neuvostoliiton alkuaikoina kaikkia abhaasilais-adygeiläiseen ryhmään kuuluneita kansoja paitsi kabardeja. Sittemmin sana on rajoittunut tarkoittamaan vain sitä osaa abhaasilais-adygeiläisistä kansoista, joka asuu pääasiassa Karatšai-Tšerkessiassa. thumb|300px|Karatšai-Tšerkessian kartta
* Sisältyy muihin ** Sisältää 3 499 väestönlaskentaan osallistunutta (0,73 prosenttia), jotka eivät kertoneet etnistä ryhmäänsä.
Uskonto
Maan asukkaista sunnimuslimeita ovat pääasiassa karatšait, tšerkessit, abazit ja nogait eli noin 51 prosenttia. Loput ovat pääasiassa ortodoksikristittyjä.
Koulutus
Pääkaupunki Tšerkesskissä on korkeakoulu ja Karatšajevskissa kasvatustieteellinen instituutti.
Julie Bergan
Ura
Vuonna 2012 hän nousi Norjan listalle kappaleella Supernova. Kappaleen Give a Little Something Back, jonka hän kirjoitti Ben Adamsin ja Sara Skjoldnesin kanssa, hän oli nuorin osallistuja Melodi Grand Prix 2013:ssa, joka oli vuoden 2013 Eurovision laulukilpailun kansallinen ennakkopäätös, mutta ei päässyt semifinaaliin Steinkjerissä. saavuttaa. Syyskuussa 2013 hän allekirjoitti sopimuksen Warner Music Norwayn kanssa. Vuoden 2014 alussa hän julkaisi ensimmäisen singlensä Younger.
Vuonna 2016 julkaistun singlensä Arigato jälkeen hän nousi tunnetuksi kotimaansa ulkopuolella. Kappale nousi ykköseksi Norjan listalla ja viidenneksi Ruotsin listalla ja sai Spellemannprisen -ehdokkuuden Vuoden lauluksi. 12. toukokuuta 2018 K-391 ja Alan Walker julkaisivat kappaleensa Ignite, jossa Bergan ja Seungri osallistuivat äänensä. Myöhemmin hän julkaisi debyyttialbuminsa Different World kappaleella I Don't Wanna Go, jossa hän myös laulaa.
Vuonna 2018 hän julkaisi debyyttialbuminsa Turn On the Lights. Myöhemmin hän lähti It's Lit -kiertueelleen. 19.10.2018 julkaistiin single U got me ja 3.1.2019 STFU. 15. maaliskuuta 2019 I'll Be Fine Somehow esiintyi yhdessä Benjamin Ingrosson kanssa ja maaliskuussa hän jakoi Spellmanprisen-palkintojenjakotilaisuuden Norjassa. Toukokuussa Don't Give Up On Me Now julkaistiin yhdessä R3hab ja Outlaw kanssa ja kesällä 2019 hän lähti Hard Feelings -kiertueelle, joka vei hänet ympäri Eurooppaa.
3.1.2020 hän julkaisi singlen Kiss Somebody yhdessä SeeB kanssa ja heinäkuussa 2020 keskellä Corona-sulkua Bergan julkaisi uuden singlensä Commando. Otsikko on hänen lempinimensä, jonka hän sai paikallisilta lomallaan. Kappaleen musiikkivideo ommeltiin yhteen yksittäisistä fanitanssivideoista. Heinäkuussa tuli hänen toinen yhteistyö SeeB:n kanssa nimeltä Don't You Wanna Play, kolmas seurasi vuonna 2022 Always Will kanssa, kappaleen on kirjoittanut muun muassa Mimi Webb.
Vuonna 2020 hän julkaisi toisen albuminsa Hard Feelings, josta hän oli aiemmin julkaissut 2 EP:tä, Hard Feelings Ventricle 1 & 2. Albumi on saatavilla vain digitaalisena. Osa tästä oli single One Touch, jonka Bergan kirjoitti yhdessä Dagny kanssa.
Neopets: The Darkest Faerie
Hahmot
Synkimmän keijun palkkaama koiraa muistuttava gelert-olento, jonka tehtävä on tappaa Tor ja Roberta. Hän tuli hulluksi entisen rakastajan kuoleman vuoksi.
Ruskoselkämaluri
Ruskoselkämaluri (Chenorhamphus campbelli) eli aiemmalta nimeltään oliiviselkämaluri on malurien heimoon kuuluva varpuslintu.
Julie Bergan
Ura
Kesällä hän osallistui Norwegian Haik Show -tapahtumaan, jossa taiteilijat esitellään ja sitten konsertoi. Marraskuussa 2021 David Guetta julkaisi kappaleen Family, jonka tarkoituksena oli näyttää musiikkiteollisuuden koheesiota korona-kaudella. Lauluosan ottivat useat laulajat eri puolilta maailmaa ja Julie Bergan lauloi skandinaavisen version.
Ruskoselkämaluri
BirdLife Suomen luokittelussa ruskoselkämaluria pidetään omana lajinaan, mutta esimerkiksi BirdLife Internationalin luokittelussa sitä pidetään leveänokkamalurin alalajina. Oliiviselkämaluria tavataan Uuden-Guinean saarella Mount Bosavi -vuoren alueella.
Julie Bergan
Ura
Vuoden 2022 alussa hän avasi ystäviensä kanssa Osloon Crewtrening-kuntosalin, jossa hän nyt harjoittelee itseään ja myös antaa kursseja. Spellmannprisenissa 2022 hän julkisti suhteensa Yunus Daariin. Kaksikko on tuntenut toisensa pitkään.
17. maaliskuuta 2023 hänen ensimmäinen uusi singlensä, Diamonds, julkaistiin lähes 2 vuoden jälkeen hänen omalla levy-yhtiöllään. Bergan oli perustanut oman levy-yhtiön Karate Records ja eronnut Warnermusicista.
Johan Sainio
Johan Emil Sainio (19. marraskuuta 1889 Pornainen – 25. joulukuuta 1939) oli suomalainen kirjailija (J. E. Sainio) sekä jääkärivänrikki ja Viron armeijan luutnantti. Hänen vanhempansa olivat maanviljelijä Ismael Sainio ja Ida Mattila. Hänet vihittiin avioliittoon vuonna 1937 Adi Sveinsin kanssa.
Nuoruusvuodet
Sainio kävi vuonna 1906 Helsingissä Lithénin kauppakoulun kuusikuukautisen kurssin ja Evon kaksivuotisen metsäkoulun vuosina 1909–1911 sekä Ruotsissa Härnösandin metsäteknillisen opiston vuonna 1915. Hän työskenteli vuosina 1911–1912 metsätöiden johtajana A. Ahlström oy:n Päijänteen piirissä sekä vuosina 1913–1914 Mikkelin läänin maanviljelysseuran metsänhoidonneuvojana.
Jääkärikausi
Hän liittyi vapaaehtoisena Saksassa sotilaskoulutusta antavaan jääkäripataljoona 27:n 4. komppaniaan 25. tammikuuta 1916 ja otti osaa taisteluihin ensimmäisessä maailmansodassa Saksan itärintamalla Misse-joella. Hänet siirrettiin pataljoonan täydennysjoukkoon 22. elokuuta 1916 ja komennettiin Suomeen, jonne saapui syyskuussa 1916. Hän toimi aluksi värvärinä, mutta joutui venäläisten käytyä jääkärietappien kimppuun pakoilemaan muista eristettynä Venäjän vallankumouksen puhkeamiseen saakka. Perusti ja harjoitti syksyllä 1917 suojeluskuntia mm. Savonlinnassa, Suonenjoella, Pornaisissa ja Pieksämäellä.
Suomen sisällissota
Sisällissodan syttyessä hän osallistui Venäjänsaaren retkelle 4. komppanian päällikkönä ja otti osaa Kämärän taisteluun. Venäjänsaaren retken jälkeen hän toimi Huutokoskelle koottujen suojeluskuntajoukkojen päällikkönä ja otti osaa Varkauden valloitukseen. Hänet siirrettiin 13. maaliskuuta 1918 päälliköksi 1. Karjalan rykmentin 1. pataljoonan 1. komppaniaan. Hän otti osaa sisällissodan taisteluihin Muolaassa, Valkjärvellä ja Raasulissa, missä hän haavoittui 25. maaliskuuta 1918. Hän erosi armeijasta 21. syyskuuta 1918 haavoittumisensa takia.
Sisällissodan jälkeinen aika
Sisällissodan jälkeen Sainio toimi Haukivuoren suojeluskunnan paikallispäällikkönä 1. lokakuuta 1918 – 1. tammikuuta 1919 välisen ajan ja matkusti sen jälkeen Viroon, missä hän liittyi Pohjan Poikain rykmenttiin.
Virossa hän toimi aluksi Pohjan Poikain rykmentin II pataljoonan lähettiupseerina ja 11. helmikuuta 1919 alkaen rykmentin 6. komppanian päällikkönä, jonka tehtävän hän vastaan otti jääkäriluutnantti Eero Manniselta. Myöhemmin Sainio toimi myös hetken I pataljoonan 3. komppanian päällikkönä.
Neopets: The Darkest Faerie
Hahmot
Ihmissutta muistuttavien werelupejen kuningas ja Illusenin pitkäaikainen vastustaja. Hän hyökkäsi Illusenin Ahoon ja varasti Illusenin taikakalun, ja Tor ja Roberta voitti hänet hakeakseen sen takaisin. Edellisen hyökkäysyrityksen takia Illusen oli muuttanut kuninkaan dogglefox-olennoksi koko kuukauden ajaksi.
Torin isä ja Meri-Acresin pormestari.
Torin äiti, kiltti ja hellä.
Torin vilkas pikkusisko.
Meridellin pöyhkeilevä mutta oikeudenmukainen hallitsija.
Brightvalen viisas hallitsija ja Skarlin isoveli. Lisäksi hän on Robertan setä ja välittää tästä syvästi.
Brightvalen tuomioistuimen kuninkaallinen velho ja Robertan neuvonantaja. Synkin keijun ansiosta hän tuli noidutuksi, mutta myöhemmin pelastettiin.
Johan Sainio
Sisällissodan jälkeinen aika
Sainio osallistui taisteluihin Viron vapaussodassa Valkissa ja Marienburgissa. Suomeen hän palasi maaliskuun alussa vuonna 1919 ja liittyi suojeluskuntajärjestöön. Hänet sijoitettiin paikallispäälliköksi aluksi Pornaisiin 1. lokakuuta 1919 alkaen, josta hänet siirrettiin paikallispäälliköksi Kotkaan 1. tammikuuta 1920 ja edelleen Nurmekseen 1. maaliskuuta 1921 alkaen. Joensuun suojeluskuntapiirin 1. sotilasohjaajaksi hänet siirrettiin 15. marraskuuta 1921.
Sainio otti osaa vuosina 1921–1922 käytyyn Itä-Karjalan sotaan (Vienan metsäsissikapina) ja osallistui muun muassa Tuulivaaran, Vuokkiniemen ja Tiiron taisteluihin. Joensuun suojeluskuntapiiristä hän siirtyi Keski-Pohjanmaan suojeluskuntapiiriin, missä hän toimi 1. sotilasohjaajana 1. maaliskuuta 1924 alkaen. Keski-Pohjanmaan suojeluskuntapiiristä hänet siirrettiin 4. tammikuuta 1926 alkaen nuoremmaksi upseeriksi Kajaanin sissipataljoonaan ja edelleen 15. tammikuuta 1931 Pohjois-Karjalan suojeluskuntapiiriin, missä hänet sijoitettiin 8. alueen päällikön viransijaiseksi.
Myöhemmin hän toimi tilapäistöissä maa- ja metsätaloudessa ja kirjoitteli tarinoita.
Talvisota
Talvisodan sytyttyä koulutuskeskuksessa Joensuussa työskennellyt Sainio pyysi päästä rintamalle. Hänet määrättiin joukkueenjohtajaksi Suvannon lohkolle Kannakselle, missä hän kaatui ensimmäisen taistelupäivänsä iltana. Sainio on haudattu Pornaisten sankarihautaan, samoin kuin hänen myös talvisodassa maaliskuussa 1940 kaatunut nuorempi veljensä Martti Sainio (s. 1906).
Greetings from Finsbury Park, N4
Greetings from Finsbury Park, N4 on suomalaisen pop-duo Dirty Fingernailsin esikoisalbumi. Se julkaistiin 15. lokakuuta 2008.
Kappaleet
Kaikki kappaleet kirjoittanut Dirty Fingernails.
Liptovský Mikuláš
Liptovský Mikuláš (vanhalta nimeltään Liptovský Svätý Mikuláš,, ) on kaupunki Žilinan alueella (Žilinský kraj), Slovakiassa. Sen pinta-ala on 70,1 km² ja väkiluku 32 284 (31.12.2005). Vuoden 2001 väestönlaskennan mukaan asukkaista oli slovakkeja 94,1 %, romaneja 2,3 %, tšekkejä 2,1 % ja unkarilaisia 0,3 %. Uskonnoltaan 34,5 % asukkaista ilmoitti olevansa roomalaiskatolisia ja 26,9 % luterilaisia; 32,3 % ei ilmoittanut mitään uskontoa.